Soomaali ayaa horay ugu maahmaahday "Rabbi ka baq iyo rag iska dhici meel ma wada galaan" laakiin xaqiiqada dhabta ah waxaad ogaanaysaa marka aad nolosha dhexgashid gaar ahaan aad noqotid nin wax tari kara, dhibna gaysan kara oo ay is hardiyaan waxa ay kaa doonayaan naf iyo shaydaan oo dhinac ah iyo waxa Rabbi kaa doonayo, danta beesha iyo danta ummadduna ku jirto.
